CELEX: 62017CN0485
Language: hr
Date: 2017-08-10 00:00:00
Title: Predmet C-485/17: Zahtjev za prethodnu odluku koji je 10. kolovoza 2017. uputio Bundesgerichtshof (Njemačka) – Verbraucherzentrale Berlin eV protiv Unimatic Vertriebs GmbH

20.11.2017   
            
            
               HR
            
            
               Službeni list Europske unije
            
            
               C 392/13
            
         Zahtjev za prethodnu odluku koji je 10. kolovoza 2017. uputio Bundesgerichtshof (Njemačka) – Verbraucherzentrale Berlin eV protiv Unimatic Vertriebs GmbH
   (Predmet C-485/17)
   (2017/C 392/17)
   Jezik postupka: njemački
   
      Sud koji je uputio zahtjev
   
   Bundesgerichtshof
   
      Stranke glavnog postupka
   
   
      Tužitelj: Verbraucherzentrale Berlin eV
   
      Tuženik: Unimatic Vertriebs GmbH
   
      Prethodna pitanja
   
   
               1.
            
            
               Je li u slučaju sajamskog štanda u dvorani, koji trgovac tijekom sajma koji se održava nekoliko dana godišnje upotrebljava radi prodaje svojih proizvoda, riječ o nekretnini za poslove maloprodaje u smislu članka 2. točke 9. podtočke (a) Direktive 2011/83/EU (1) ili o pokretnini za poslove maloprodaje u smislu članka 2. točke 9. podtočke (b) Direktive 2011/83/EU?
            
         
               2.
            
            
               Ako je riječ o pokretnini za poslove maloprodaje:
               Treba li na pitanje obavlja li trgovac svoju aktivnost „na uobičajenoj osnovi” na sajamskim štandovima odgovoriti ovisno o tome,
               
                           (a)
                        
                        
                           kako trgovac organizira svoju aktivnost ili
                        
                     
                           (b)
                        
                        
                           mora li potrošač računati na sklapanje ugovora o predmetnoj robi na konkretnom sajmu?
                        
                     
         
               3.
            
            
               Ako je u odgovoru na drugo pitanje relevantno gledište potrošača (pitanje 2. (b)):
               Treba li u slučaju pitanja o tome mora li potrošač računati na sklapanje ugovora o konkretnoj robi na predmetnom sajmu uzeti u obzir način na koji se sajam predstavlja u javnosti ili način na koji se sajam stvarno predstavlja potrošaču pri predaji izjave o prihvatu ugovorne obveze?
            
         
      (1)  Direktiva 2011/83/EU Europskog parlamenta i Vijeća od 25. listopada 2011. o pravima potrošača, izmjeni Direktive Vijeća 93/13/EEZ i Direktive 1999/44/EZ Europskog parlamenta i Vijeća te o stavljanju izvan snage Direktive Vijeća 85/577/EEZ i Direktive 97/7/EZ Europskog parlamenta i Vijeća, SL L 304, str. 64. (SL, posebno izdanje na hrvatskom jeziku, poglavlje 15., svezak 8., str. 260.)